1970 és 1994 között 12 sakkolimpián játszott a magyar válogatottban, az ezeken elért eredménye egészen kimagasló: a 145 játszmából 49-et megnyert, csak 8-szor vesztett, és 88-szor döntetlenül végzett. Portisch Lajos mögött a második táblán játszott abban a magyar csapatban, amely a szovjetek két évtizedes győzelmi sorozatát megtörve 1978-ban Buenos Airesben megnyerte a sakkolimpiát. Három alkalommal, 1970-ben, 1972-ben és 1980-ban az ezüstérmet szerzett csapat tagja volt.